Libro editado en 1835 inspirado na vida de Selkirk.
**Alexander Selkirk**, nado **Alexander Selcraig** en 1676, en Lower Longo, condado de Fife, Escocia e finado o 13 de decembro de 1721 en Ghana, foi un mariñeiro escocés que estivo durante catro anos e catro meses como un náufrago nunha illa deserta na zona central da costa pacífica de Chile; é probábel que tanto as súas viaxes como a historia de Pedro Serrano e outros náufrados da época (Robert Knox ou Henry Pitman) proporcionasen inspiración a Daniel Defoe (el entrevistouno) para escribir a súa novela *Robinson Crusoe* —aínda que na súa primeira edición de 1719 a illa sitúase preto da desembocadura do río Orinoco e non no océano Pacífico—.

Traxectoria
-----------

En 1703 enrólase ás ordes de William Dampier que, ao mando de dous barcos corsarios, marchaba a América para atacar as costas españolas. Ante a escaseza de botín e outros problemas o capitán decidiu dividir a expedición e Selkirk permaneceu no galeón C*inque Ports*, capitaneado por Thomas Stradling que se dirixiu ao arquipélago de Juan Fernández (Chile). Selkirk discutiu co capitán que o castigou co abandono dunha illa deserta a 560 km. da costa chilena, en outubro de 1704. Alí permaneceu durante máis de catro anos. 

Imaxe de Alexander Selkirk cunha placa conmemorativa en Lower Longo
O *Cinque Ports* afundiuse pouco despois e os seus tripulantes capturados polos españois. O rescate chegou o venres 2 de febreiro de 1709, cos barcos *Duke* e *Duchess*, mandados polo tamén corsario Woodes Rogers, que o enrolou como segundo oficial e despois de percorrer a costa pacífica, atacar Guayaquil e chegar até a costa de México onde capturaron o galeón de Acapulco a Manila -*Nuestra Señora de la Encarnación de Singano*- cun enorme botín

Dende alí, marcharon cara ás Indias Orientais Holandesas e dobraron o cabo de Boa Esperanza para retornar a Inglaterra o 14 de outubro de 1711, onde ao parecer casou cunha viúva.

Embarcouse novamente en 1717 na Royal Navy e morreu as oito da tarde do 13 de decembro de 1721 mentres servía como tenente a bordo do barco da Armada, *HMS* *Weymouth.* Probabelmente sucumbiu á febre amarela. Foi enterrado no mar na costa occidental de África.

Os relatos
----------

No ano 1711, apareceu Selkirk mencionado por vez primeira nun relato de Edward Cook, un oficial do *Duchess* e, de novo, en 1713 é mencionado no xornal *The Englishman* polo escritor sir Richard Steele que o entrevistou en varias ocasións*.* En 1712, o propio Woodes Rogers publicou un libro no que dá noticias das peripecias de Selkirk: *A Cruising Viyage Round The World*, que seguramente foi lido por Defoe.

O arquipélago
-------------

O 1 de xaneiro de 1966 a illa na que estivo Selkirk foi oficialmente rebautizada como Robinson Crusoe. Ao mesmo tempo, a illa máis occidental do arquipélago Juan Fernández foi rebautizada como Alejandro Selkirk, aínda que é probable que Selkirk nunca a vise, dado que este habitou a illa maior oriental.

En torno ao ano 2000 unha expedición dirixida polo xaponés Daisuke Takahashi atopou instrumentos náuticos do século XVIII na illa, que probabelmente pertencesen a Selkirk.

Película
--------

Unha película animada chamada *Selkirk, o verdadeiro Robinson Crusoe* relata a vida de Alexander Selkirk e as súas peripecias durante as súas viaxes. A película está dirixida por Walter Tournier (Uruguai). O filme foi financiado desde un principio por CORFO (Chile), Consello da Cultura e as Artes (CNCA-Chile) e polo Fondo Ibermedia, o que xerou o impulso para que o proxecto comezase a ensaiar a coordinación entre os países que participan (Chile cos efectos especiais 3D e o storyboard, a Arxentina coas voces, musicalización e o Uruguai coa idea orixinal, dirección, escenarios, bonecos para o stopmotion, rodaxe). É unha produción conxunta da Suma - Tournier Animación (Uruguai), Millo Producións (Arxentina) e Cineanimadores (Chile), e estreouse en febreiro de 2012.

Notas
-----

1. 1 2  Canal-Soler, Jordi (Abril 2017). "Alexander Selkirk, el verdadero Robinson". *Historia. National Geographic* (160): 14–18. ISSN 1696-7755.
2. 1 2  Brescia del Val, Maura (2004), op.cit. páx. 30
3. ↑  Brescia del Val, Maura (2004), op.cit. páx.34
4. ↑  Brescia del Val, Maura (2004), op.cit. páx.35
5. ↑  Muñoz, Diego (2014). *Hecho en Uruguay: Historias de emprendimientos exitosos* (epub-DRM). Aguilar. ISBN 9789974957398.
6. ↑  "Académico de la Facultad de Comunicaciones de UPC crea película sobre Robinson Crusoe". Arquivado dende o orixinal o 15-09-2016. Consultado o 29-05-2017.
7. ↑  "Ficha en filmaffinity.com". Consultado o 29-05-2017.
8. ↑  "Ficha en Imdb.com" (en inglés). Consultado o 29-05-217.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Alexander Selkirk Modificar a ligazón no Wikidata*** |

### Bibliografía

* Brescia del Val, Maura (2004). *Selkirk Robinson: el mito. A tres siglos del desembarco del solitario en Isla Robinson Crusoe*. Santiago de Chile. Editorial Mare Nostrum. ISBN 956-8089-04-7.

|  |  |
| --- | --- |
| Control de autoridades | 
* Wd: Q223797
* WorldCat
* VIAF: 804924
* BMT: 183913
* BNCHL: 000121889
* BNF: 13573228j
* CERL: cnp00566696
* EBID: ID
* FAST: 1695
* GND: 118613030
* ISNI: 0000000063320651
* LCCN: n50006529
* NDL: 00748128
* NKC: js20090625012
* NLA: 35754606
* NTA: 071209182
* ODNB: 25053
* OL: OL5980055A
* SNAC: w6qz37cz
* SUDOC: 183525922
* WikiTree: Selcraig-2

 |